
Ako čovjek izgubi ***[abdest](https://pitajucene.com/search/Abdest/questions/ "Pretraži pitanja o abdestu")*** na drugom rekatu, da li mu je dopušteno formalno nastaviti ***[namaz](https://pitajucene.com/search/Namaz/questions/ "Pretraži pitanja o namazu")*** kako niko od prisutnih ne bi primijetio da je izgubio abdest?


* 
* 
* 
* 
* 
* 
* 

 

Ako izgubim abdest u toku namaza da li moram prekinuti i izaći iz džemata?
==========================================================================

 

Ko izgubi ***[abdest](https://pitajucene.com/search/Abdest/questions/ "Pretraži pitanja o abdestu")*** u namazu mora ga prekinuti i ponovo uzeti abdest. Aiša, radijallahu anha, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Ko izgubi abdest u namazu neka pritisne svoj nos i izađe napolje.”*(Ibn Madže, Ibn Hibban i Hakim, sa ispravnim lancem prenosilaca. Vidjeti: *Sahihul-džamia*, 1/114.)


Dakle, dužan je prekinuti ***[namaz](https://pitajucene.com/search/Namaz/questions/ "Pretraži pitanja o namazu")***, ponovo uzeti abdest i pristupiti u džemat, ako namaz već nije završen. Zabranjeno je formalno klanjati, stideći se izaći i ponovo uzeti abdest, jer klanjanje bez abdesta ima status ismijavanja s vjerom, a to je strogo zabranjeno, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


